CELEX: 62007TN0044
Language: et
Date: 2007-02-16 00:00:00
Title: Kohtuasi T-44/07: 16. veebruaril 2007 esitatud hagi — Kaučuk versus komisjon

14.4.2007   
            
            
               ET
            
            
               Euroopa Liidu Teataja
            
            
               C 82/49
            
         16. veebruaril 2007 esitatud hagi — Kaučuk versus komisjon
   (Kohtuasi T-44/07)
   (2007/C 82/102)
   Kohtumenetluse keel: inglise
   Pooled
   
      Hageja: Kaučuk a.s. (Kralupy nad Vltavou, Tšehhi Vabariik) (esindajad: solicitor M. Powell ja solicitor K. Kuik)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada vaidlustatud otsuse artiklid 1–3 tervikuna või osas, mis puudutab hagejat;
            
         
               —
            
            
               teise võimalusena tühistada vaidlustatud otsuse artikkel 2 osas, milles määratakse Kaučukile 15,55 miljoni euro suurune trahv ning määrata oluliselt madalam trahv; ja
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Hageja palub osaliselt tühistada komisjoni 29. novembri 2006. aasta otsus K(2006) 5700 (lõplik) asjas COMP/F/38.638 — butadieenkummi ja emulsioon-stüreen-butadieenkummi, milles komisjon leidis, et hageja on koos teiste ettevõtjatega rikkunud EÜ artiklit 81 ja EMP lepingu artiklit 52, leppides kokku kaupade sihthindades, jagades kliente omavaheliste konkurentsist loobumise lepingutega ja vahetades kaubandusalast teavet hindade, konkurentide ja klientide kohta.
   Oma hagi toetuseks väidab hageja, et komisjon:
   
               —
            
            
               rikkus õigusnormi, pannes hagejale süüks tema müügivahendaja Tavorexi — sõltumatu juriidilise isiku — toimingud;
            
         
               —
            
            
               ei ole õiguslikult piisavalt tõendanud, et Tavorex oli novembrist 1999 novembrini 2002 seotud ühe ja vältava rikkumisega;
            
         
               —
            
            
               tegi ilmse hindamisvea leides, et samadest faktidest piisab, et tõendada Tavorexi seotust, kuid ei piisa selleks, et tõendada teise tootja seotust;
            
         
               —
            
            
               rikkus õigusnormi, kohaldades hageja ja Tavorexi suhtes EÜ konkurentsiõigust, jättes, vastupidiselt EÜ konkurentsiõiguse eksterritoriaalset kohaldamist puudutavale kohtupraktikale, tuvastamata piisava seotuse hageja ja Tavorexi, asjaomase tegevuse ja Euroopa Ühenduste territooriumi vahel;
            
         
               —
            
            
               rikkus ilmselt õigusnormi ja tegi hindamisvea, leides, et hageja oli Tavorexi kaudu pannud toime rikkumise seoses butadieenkummiga — tootega, mida hageja ei tooda ega müü;
            
         
               —
            
            
               ei tuvastanud trahvisumma määramiseks, kas hageja pani Tavorexi kaudu rikkumise toime tahtlikult või hooletusest; ja
            
         
               —
            
            
               rikkus õigusnormi ja tegi hindamisvea, jättes trahvi määramise suunised kohaldamata.